open-index/open-wikipedia-markdown huggingface dataset:
Kusundaish

She çhengey lomarcan ee **Kusundaish**.  T'ee goll er loayrt ayns Gandaki ayns Nepaal.  Cha nel agh beggan dy loayreyder er mayrn, er coontey poosey marish eggyssyn elley as çhengaghyn elley oc, as coayl thalloo eggyssagh ny vun shen.  Va’n eggys Kusunda nyn shelgeyryn, as liorish jee-cheyllaghey, cha nod ad farraghtyn y shenn aght baghee.

Rish traa liauyr, cha row monney fys ec çhengoayllee mychione y çhengey.  Hug kuse jeu ish ‘sy phossan Chepang, ayns ny çhengaghyn Tibetagh-Burmagh, rere çhengaghyn elley ‘syn ard.  V’ad credjal dy row y çhengey marroo as cha nod ad goaill ny smoo fys myekione (ta Ethnologue cur *çhengey marroo* urree).  

Ayns 2004, liorish obbyr dy chooney mynlee ghooghyssagh, hooar ad loayreyder, as enney eck er daa loayreyder elley.  T'ad credjal nagh vel ny smoo na hoght sleih Kusunda er mayrn as Kusundaish oc; ny sloo, foddee.   Rere y fys noa, s'cosoylagh dy nee çhengey lomarcan t'ayn, as ish ny çhengey ghooghyssagh 'syn ard roish my daink sleih as çhengaghyn Tibetagh-Burmagh ny Ind-Ayreeanagh oc.  S'cosoylagh dy row fir elley goll er loayrt, agh cha nel agh Kusundaish er mayrn jiu.

## Imraaghyn
Çhengaghyn Kham

She çhengey, ny possan dy h-abbyrtyn Tibetagh-Burmagh ee **Khamish**. T'ee goll er loayrt ayns Rapti as Dhaulagari ayns Nepaal, ec kiare eggyssyn twoaie ny sleih Magar.

Ta ymmodee aarheynnyn ec Kham:

* Sheshish
* Gamaleish
* Parbateish
** Parbateish Heear
** Parbateish Hiar

### Rang-Oardraghey

Ta Ethnologue cur Khamish ayns possan Kham-Magar-Chepang-Sunwari ayns ny çhengaghyn Mahakiranti, as er lesh dy nee çhengaghyn ny aarheynnyn t'ayn. Ta çhengoayllee elley cur ee 'sy phossan Magaragh.

## Imraaghyn
Kanji

She corys screeuee Shapaanagh eh **Kanji**, as eshyn jannoo ymmyd jeh cowraghyn Hànzì ass yn Çheen.  T'eh co-veaghey marish hiragana as katakana.

## Imraaghyn
Hiragana

She corys screeuee Shapaanagh eh **Hiragana**.  She shillabaght t'ayn.  T'eh co-veaghey marish katakana as kanji.  Ta ymmyd jeant jeh son dy screeu focklyn nagh vel kanji oc, ny mannagh vel fys er y kanji ec y screeudeyr ny ny lhaihderyn, ny my vees kanji ro-formoil.  Ta yn-filley breearyn as marenmyn screeut ayns hiragana myrgeddin.  Ny keayrtyn, t'ad jannoo ymmyd jeh hiragana son dy chowraghey magh fockley magh kanji (shen *[[furigana]]*).
Ta bun y chorys possan dy chowraghyn bunneydagh (gojūon) as adsyn ry-chaghlaa ayns ymmodee aghtyn, liorish cowraghyn beg.  Liorish cur stiagh cowrey *[[dakuten]]* (゛) foddee oo jannoo corockle cronnaneagh jeh corockle neu-chronnaneagh; /k/ → /g/, /t/ → /d/ as y lheid.  Ta cowrey *[[handakuten]]* (゜) jannoo /p/ jeh /h/ ec toshiaght y hiragana.  Ta cummey beg jeh *ya*, *yu* ny *yo* (ゃ, ゅ ny ょ - *[[yōon]]*), ayns hiragana as *i* ec y jerrey, caghlaa y breeockle /i/ dys cleaoilaghey.  Ta *tsu* beg (っ), as ad cur *sokuon* er, cowraghey magh corockle cubbylagh.  T'eh ry-akin roish screebee as stadjyn.

## Taabyl dy hiragana-rōmaji

Ta'n taabyl shoh taishbyney hiragana marish y romanaghey Hepburn oc as fockley magh ASE.  Ta Hiragana as dakuten ny handakuten oc fo ny kana gojūon nyn v'egooish.  Adsyn t'ass ymmyd, t'ad ayns jiarg.

Ny jean covestey ny cochianglyn にゃ, にゅ, as にょ marish ny straihyn んや, んゆ, as んよ.  Ta ny kied 'ir, jeant lesh に as kana beg "y", cowraghey un mora.  Ta ny nah 'ir , jeant lesh ん as kana mooar "y", cowraghey daa vora er lheh.  Ta shen ry-akin ayns jeesyn sloo myr  *ka-nyu-u*, "cochiangley", as かんゆう *ka-n-yu-u*, "greinnaghey", as adsyn ry-eddyrscarrey dy baghtal ayns glare, ga dy vel y daa jeu screeut myr *kanyu* ayns coryssyn romanaghey ennagh.  Rere romanaghey Hepburn, ta cammag heose eddyrscarrey ad: *kanyū* and *kan'yū*.

## Imraaghyn
Bahingish

She çhengey Tibetagh-Burmagh ee **Bahingish** ny **Rumdalish**.  T'ee goll er loayrt ayns Okhaldhunga ayns Nepaal.  

## Imraaghyn
Athpariyish

She çhengey Tibetagh-Burmagh ee **Athpariyish** (ny **Athpariya**, **Athpare**, **Athapre**, **Athpre**, **Arthare**, **Arthare-Khesang**, **Jamindar Rai**).  T'ee goll er loayrt ayns Dhankuta, Nepaal.  

## Imraaghyn
Bantawaish

She çhengey Tibetagh-Burmagh ee **Bantawaish** (Bantawaish: *Bantawa*). T'ee goll er loayrt ayns Nepaal ec y sleih Rai.

Ta beggan dy vun-scoillyn cur brastylyn 'sy çhengey, as ta lioar-scoill ny ghaa ry-gheddyn, agh s'doillee eh feddyn fir-ynsee as Bantawaish ghlen oc.

## Imraaghyn
Purt Aer Shliggee

Ta **Purt Aer Shliggee** (Baarle: *Sligo Airport*, Yernish: *Aerfort Shligigh*) ny lhie 'sy Leathros, Coontae Shliggee, 5 MF (9.3 km; 5.8 mi) sheear veih Shliggagh ayns Pobblaght Nerin. T'ee ny purt aer ardjynagh veg; roish Jerrey Souree 2011 va un aer-lhuingys getlagh assjee - Aer Árann dys Divlyn. 'Sy vlein 2006 hie 38,000 troailtee trooid y phurt aeragh.

## Imraaghyn

## Kianglaghyn mooie
* Sligo Airport
* Sligo Aero Club
* Dorrins Cummeen Conservation Group
Belharish

She çhengey Tibetagh-Burmagh ee **Belharish** (Belharish: *Belhare*). T'ee goll er loayrt ayns Nepaal ec y sleih Rai.  

## Sheeanaghtys

### Corocklyn

### Breeocklyn

Ny myn-sheeanyn ayns eddyraishnyssyn, cha nel ad ry-akin agh ayns focklyn er nyn eeassaghey ass Nepaalish.

## Kianglaghyn mooie

*Coontys Ethnologue er Belhare
*Giare-choontey jeh Belharish as ny Belharisheyderyn

## Lioaryn

*Bickel, Balthasar. 1993. “Belhare subordination and the theory of topic.” Ayns: Karen H. Ebert (re.): Studies in clause linkage. Papers from the First Köln-Zürich Workshop. Zürich: ASAS
*Bickel, Balthasar. 1996. Aspect, Mood, and Time in Belhare. Studies in the Semantics-Pragmatics Interface of a Himalayan Language. Zürich: Universität Zürich (ASAS - Arbeiten des Seminars für Allgemeine Sprachwissenschaft, 15)
*Bickel, Balthasar. 1999. “Cultural formalism and spatial language in Belhara.” Ayns: Balthasar Bickel & Martin Gaenszle (re.): Himalayan Space: cultural horizons and practices. Zürich: Museum of Ethnography. 73-101
*Bickel, Balthasar. 2000. “Grammar and social practice: on the role of ‘culture’ in linguistic relativity.” Ayns: Susanne Niemeier & René Dirven (re.): Evidence for Linguistic Relativity. Amsterdam: Benjamins. 161-92
*Bickel, Balthasar. 2003. “Belhare.” Graham Thurgood & Randy J. LaPolla (eds.). The Sino-Tibetan Languages. London: Curzon Press. 546-70

## Imraaghyn
Ingrish

Ta **Ingrish** ny **Izhorish** (Ingrish: *ižoran keeli*, *ižorkan keeli*) nane jeh ny çhengaghyn Finn-Oogragh ta loayrit ec ny h-Izhoree ayns Ingria. Ta mygeayrt 200 loayrtee ayn nish, agh ta'n chooid smoo jeu nyn shenndiaght. Ny jean jarrood eddyr ee as abbyrtyn hiar yiass ny Finnlynnish as ee çhengey hromlagh ny sthie-arree Finnlynnagh Lutheragh.

## Notyn


## Imraaghyn

## Lioar-oayllys
* Paul Ariste 1981. Keelekontaktid. Tallinn: Valgus. [pt. 2.6. Kolme läänemere keele hääbumine lk. 76 - 82] 

## Kianglaghyn mooie
* Coontys Ethnologue ry hoi'n Ingrish
Camlingish

She çhengey Tibetagh-Burmagh ee **Camlingish**.  T'ee goll er loayrt ayns Nepaal, yn Injey as yn Vutaan ec y sleih Rai as sleih Kiranti.  Ta ny h-enmyn eck goaill stiagh **Camling**, **Chamling** as **Chamlinge Rai**.  Ta kuse dy 'leih cur **Rodong** urree, agh ta shen cowraghey *Kiranti* dy cadjin.

## Kianglaghyn mooie

*Joshua Project - Fys as rollaghyn jeh sleih as Camling oc
*Global Recordings - Recortyssyn jeh Camling
*Sheeanchoryssaghtys Camling ec The Rosetta Project

## Imraaghyn
Kulungish

She çhengey Tibetagh-Burmagh ee **Kulungish** (**Kulung**, **Khulunge Rai**, **Kulu Ring**, **Khulung**, **Kholung**).  T'ee goll er loayrt ayns Nepaal, as yn Injey shiar-hwoaie, ec y sleih Rai as sleih Kiranti.  

## Imraaghyn
Yakthungish

She çhengey Tibetagh-Burmagh ee **Yakthungish** (*Yakthung Pan*; ta sleih joarree cur **Limbu** urree).  T'ee goll er loayrt ayns Nepaal as yn Injey ec y sleih Yakthung.  Ta queig abbyrtyn eck: Panthare, Phedape, Chatthare as Tambar Khole. She Panthare eh yn abbyrt cadjinit, agh ta Phedape ec y theay son y chooid smoo.  Ta Yakthungish mastey çhengaghyn smoo Nepaal, Sikkim as in Injey Hwoaie.

## Corys screeuee
 
Ta corys screeuee ee hene ec Yakthungish, ass bun Devanagiri as corys screeuee Tibetagh.  She abugida t'ayn.  Ta ny smoo Yakthungee lettyragh ayns Nepaalish na Yakthungish, as myr shen, ta cloughyn Yakthungish daa-hengagh marish lhieggan Nepaalish dy cadjin.

## Sheeanoaylleeaght
Shoh tasht myn-heeanagh Yakthungish, rere George van Driem.

### Corocklyn
Ta Yakthungish geddyraghey bleaystee ayns kiare rere ennalaghey as cronnaneaght: ennalit gyn cronnane, gyn cronnane, cronnaneagh as cronnaneagh ennalit.  Cha nel y wheiggoo horçh ry-chlashtyn agh ayns focklyn joarree.  Ayns y taabyl heese, cha nel myn-heeanyn ayns eddyraishnee ry-chlashtyn agh ayns focklyn joarree.  Er lesh van Dries nagh nee myn-heeanyn dooghyssagh t'ayn, agh fir eeassit.





##### Breeocklyn





## Fontyn
Ta'n font Code2000 lhiggey dhyt taishbyney cowraghyn Yakthungish.

## Imraaghyn

## Lioaryn
*Driem, George van (1987). *A grammar of Limbu*. (Mouton grammar library; 4). Berlin: Mouton de Gruyter. ISBN 3-11-011282-5

## Kianglaghyn mooie
*Ethnologue report for language Limbu
*Limbu ec Rosetta Project
*Fockleyr ny Yakthungish
Pumaish

She çhengey Tibetagh-Burmagh ee **Pumaish** (Pumaish: **पुमा** *Pumā*).  T'ee goll er loayrt ayns Nepaal.

## Imraaghyn

## Kianglaghyn mooie
*Ethnologue report for language Puma
*The Chintang and Puma Documentation Project (DoBeS)
Ludish

She nane jeh ny çhengaghyn Finn-Baltagh ee yn **Ludish** (*lyydin' kiel', l'yyd'ikiel', lüüdin kiel', lüüdikiel*) 'sy chynney çhengey Ooralagh. Ta arganeys ayn mygeayrt staydys ny çhengey, as lesh shen ta çhengoaylleeghyn ennagh cur ee stiagh myr abbyrt ny Karelish ny ny Vepsish, as ta çhengoaylleeghyn elley crejal dy vel ee ny çhengey hene. T'ee loayrit ec mychione 3,000 loayrtee ayns Pobblaght Karelia, yn Roosh, faggys da coose shiar hwoaie Logh Onega. Dy cadjin, ta ny Ludisheyryn nyn loayrtee ghaa-hengagh as y Rooshish oc chammah.

## Kianglaghyn mooie
* Lüüdilaine Siebr - Sheshaght y Ludish
An Gharbhóg (awin)

Ta'n **Gharbhóg** (Baarle: *Garavogue River*) ny h-awin ghiare as veg ayns Coontae Shliggee, Nerin. Lesh moir eck ayns Loch Gile, ta'n awin roie trooid balley Shliggee dys Baie Shliggee. Cha nel yn awin agh 5 km er lhiurid. Ta'n fockle Garbhóg çheet magh ass y daa fockle Yernish "Garbh Óg" as ad çheet er "Garroo Aeg" ny Gaelgey.

## Imraaghyn
Baile an Mhóta, Coontae Shliggee

Ta **Baile an Mhóta** (Yernish son "Balley ny Jeeg"; ) ny valley margee ayns jiass Choontae Shliggee, Nerin. Ta'n balley ny valley shendeeagh, lesh Caisleán Bhaile an Mhóta va troggit ec Richard de Burgh mygeayrt ny bleeaney 1300.

## Arraghey
Ta'n balley ny lhie er çheet ry-cheilley ny raaidyn ardjynagh R293, R295 as yn R296, as er raad yiarn Shliggagh dys Divlyn. Va'n stashoon traenagh foshlit er 3 Mee ny Nollick 1862.

## Sleih
Ta sleih ennoil ennagh ass Baile an Mhóta as ny h-ardjyn mygeayrt goaill stiagh:
* Braar Walfrid - bunneyder y chlub sockyr Glasgow Celtic Football Club
* Michael Corcoran - Ard-vrigaidagh y 69th Infantry Regiment car Caggey Theayagh America
* John Perry - Teachta Dála (Oltey yn Dáil) 'sy 30oo Dáil
* Eamon Scanlon - Teachta Dála 'sy 30oo Dáil, as eear-hannadeyr 'sy 22oo Seanad.

## Jeeagh er neesht
* Rolley baljyn as baljyn beggey ayns Pobblaght Nerin
* Thieyn Margee ayns Nerin
* Leabhar Bhaile an Mhóta
* Henry Taaffe, 12oo Lhiass-eearley Taaffe
* Cashtal Vaile an Mhóta

## Imraaghyn

## Kianglaghyn mooie
* Ynnyd-eggey yn valley 
* Skeerey Vaile an Mhóta
Iascaigh

Ta **Iascaigh** (Yernish son "Eeastee", Baarle: *Easky* ny *Easkey*) ny valley beg slystagh er y raad ardjynagh R297 ayns Coontae Shliggee, Nerin. Ta'n balley soit er coose y Cheayn Sheear, 26 meeillaghyn veih Shliggagh as 15 meeillaghyn veih Beeal yn Aah, Coontae Vay Eo. Ta'n ard mygeayrt y valley ennoil er son ny reayrtyssyn aalin, as ta ram turryssee çheet dys y valley dagh blein as feme oc ayns spoyrtyn ushtey lheid as markiaght tonn, curragheyrys kayak, as eeasteyraght.

## Imraaghyn

## Kianglaghyn mooie
* Ynnyd-eggey Oikoil 
* CLG Iascaigh
An Leathros

Ta'n **Leathros** (Baarle: *Strandhill*) ny valley ynnyd seyrey marrey ayns Coontae Shliggee, Nerin. Ta'n balley ny hoie ec bun heear y clieau Cnoc na Riabh er lieh-innys 'Cúil Irra', as t'eh jeeaghyn magh er y Cheayn Sheear. Ta ennym ard-ghooagh er myr nane jeh ny h-ynnydyn markiaght tonn share ayns Nerin. Ta caaghyn 'sy Leathros goaill stiagh magher golf 18 tuill, pairk charavaan, thieyn lhionney, thieyn bee, as thie tobbyr oonlee famlee. Ta Purt Aeragh Shliggee soit 'sy valley chammah.

## Imraaghyn
Rolley feallee ass Shliggagh

Ta Shliggagh ny valley mooar ayns sheear hwoaie Nerin. T'eh ny valley coontae jeh Coontae Shliggee, as va ram ellyneyryn, eunysseyryn, politickeyryn as delleyderyn ruggit ayn.

## Rolley feallee ass Shliggagh
### Kiaull

*Perry Blake, screeudeyr as arraneyder arraneyn
*Tabby Callaghan, kiaulleyder, cloieder kionechloiaghyn er 'The X Factor'
*Kian Egan, oltey jeh Westlife
*Mark Feehily, oltey jeh Westlife
*Shane Filan, oltey jeh Westlife
*Carmel Gunning, arraneyder as kiaulleyder tradishoonagh
*Liam Kelly, feddaneyr as bunneyder *[[Dervish]]*
*Seamie O'Dowd, chloieder greieyn as eear-oltey jeh *Dervish*
*Mary O'Hara, arraneyder as claaseyr
*Oisín Mac Diarmada, fidleyr as oltey jeh Téada

### Ellynyn as Lettyraght

*William Butler Yeats, feelee
*Nick Miller, ellyneyr

### Deiney politickagh as/ny shendeeagh

*Declan Bree, Politickeyr & troddanagh sheshoil, eear TD jeh'n Lught Obbyr da Shliggagh/Lheeahtrim
*Kevin Coen, pobblaghtagh Yernagh
*Luke J. Duffy, keird-heshaghtagh as politickeyr
*John Jinks, Politickeyr
*Constance Markievicz (née Gore-Booth), Irreyder magh as y chied MP bwoirrinagh ayns Parlamaid ny Bretyn Mooar, y chied ard-hirveishagh Yernagh
*Joseph MacManus, pobblaghtagh Yernagh
*Seán MacManus, pobblaghtagh Yernagh as y chied Veoir ass Sinn Féin ayns Pobblaght Nerin veih toshiaght ny Trubbylyn. Ayr y Cnsl. Chris MacManus as Joseph MacManus
*Ray MacSharry, eear-hirveishagh y Reiltys as Barrantagh yn UO
*Martin Moffat, fowder Yernagh Crosh Victoria
*Ambrosio O'Higgins, Kiannoort ny Shillee as Lhiass-ree ny Peroo, car çhiarnys ny Spaainey ayns America.
*Martin Savage, pobblaghtagh Yernagh

### Lheeys
*William Cunningham Blest, bunneyder y chied scoill vedshin 'sy Çhillee

### Spoyrtyn

*Sean Fallon, eear-vluckaneyr jeh chooid Pobblaght Nerin as Celtic F.C.
*Paul McGee, bluckaneyr lesh Sligo Rovers F.C. as Nerin
*Leo McMorrow, markiagh y National Hunt - cosneyder Aintree Grand National ny bleeaney 1949 (Russian Hero: 66/1)
*Mark Scanlon, daawheeylleyder
*Braar Walfrid, (aka Andrew Kerins), Braar Moirreydagh, bunneyder Celtic F.C. ayns Glaschu

### Scannaneaght as Eunysseyrys

*Pauline Flanagan, aghteyr çhellveeish as scannane Yernagh as pobblaghtagh
*Scott Fredericks, aghteyr çhellveeish as scannane, cuirreyder radio
*Neil Jordan, stiureyder, The Crying Game, Interview with the Vampire: The Vampire Chronicles, Michael Collins
*Eugene Lambert, cloieder babbanee as eunysseyr paitçhey
*Pauline McLynn, aghteyr, ben aitt as ughtar. Er enney share er son y paart eck myr Mrs Doyle 'sy chlaare hellveeish *[[Father Ted]]*.
*Lola Montez, aghteyr, daunseyr andooghyssagh, streebagh as colhiabbagh da Ree Ludwig I ny Baveyr.
*Joan O'Hara, aghteyr çhellveeish as scannane Yernagh
*Louise Heraghty, creeleyder radio lesh y stashoon Divlynagh 98FM as earisheyr

### Dellal

*Dermot Mannion, AOK lesh Aer Lingus
*Niall FitzGerald, Caairliagh Reuters Group plc, eear-chaairliagh as AOK lesh Unilever plc

## Jeeagh er neesht
*:Ronney:Feallee ass Coontae Shliggee
Sampangish

She çhengey Tibetagh-Burmagh ee **Sampangish** (Sampangish: **Sampang**, **Sampange Rai**, **Sangpang**, **Sangpang Kha**, **Sangpang Gun**, **Sangpang Gîn**).  T'ee goll er loayrt ayns Nepaal.

## Imraaghyn

## Kianglaghyn mooie
*Ethnologue report for Sampang
*Sampang : Himalayan Languages Project
Yamphuish

She çhengey Tibetagh-Burmagh ee **Yamphuish** (Yamphuish: *Yamphu*).  T'ee goll er loayrt ayns Nepaal ec y sleih Rai Yamphu.

## Imraaghyn

## Kianglaghyn mooie
*Ethnologue report for Yamphu
*Yamphu : Himalayan Languages Project
Dumish

She çhengey Tibetagh-Burmagh ee **Dumish** (Dumish: *Dumi*).  T'ee goll er loayrt ayns Nepaal.  Ta'n çhengey marroo, bunnys; cha row agh 3 loayreyderyn er mayrn ayns 2001.

## Imraaghyn

## Kianglaghyn mooie
*Ethnologue report for Dumi
*Dumi : Himalayan Languages Project
Thulungish

She çhengey Tibetagh-Burmagh ee **Thulungish** (enmyn dooghyssagh: **Thulung**, **Thulunge Rai**, **Thulu Luwa**, **Thululoa**, **Thulung La**, **Tholong Lo**, **Thulung Jemu**, **Toaku Lwa**).  T'ee goll er loayrt ayns Nepaal.

## Imraaghyn

## Kianglaghyn mooie
*Ethnologue report for Thulung
Wambulish

She çhengey Tibetagh-Burmagh ee **Wambulish** (Nepaalish: ).  T'ee goll er loayrt ayns Nepaal ec y sleih Rai Wambule.  Ta ny h-enmyn eck goaill stiagh **Vāmbule**, **Vāmbucaurās Rāḍuyor**, **Caurāsiā**, **Ombule**, **Umbule**, **Chouras'ya** ny **Chourase**, ayns çhengaghyn dooghyssagh as Nepaalish.

## Imraaghyn

## Lioaryn
* Opgenort, Jean Robert Matheus Leonard. 2002. *The Wāmbule Language*. Amsterdam: Jean Robert Opgenort. ISBN 90-807158-1-6 – 2002. (Traaghtys, Ollooscoill Leiden, 2002-06-06).
* Opgenort, Jean Robert Matheus Leonard. 2004. *A Grammar of Wambule. Grammar, Lexicon, Texts and Cultural Survey of a Kiranti Tribe of Eastern Nepal*. Brill's Tibetan Studies Library. Languages of the Greater Himalayan Region, 2. Leiden: Koninklijke Brill. ISBN 90-04-13831-5 - 2004. 
* Opgenort, Jean Robert Matheus Leonard. 2007. ‘About Chaurasia’, pp. 203–224 in *Linguistics of the Himalayas and Beyond*. Roland Bielmeier, Felix Haller, re. Berlin: Mouton de Gruyter.
*Rāī, Avināth. VS 2057. *Vāmbule Rāī Śabdakoś*. Lalitpur: Vāmbule Samāj Nepāl.
*Rāī, Gaṇeś. VS 2055. ‘Ollo Kirāt: Vāmbule Rāī jātibāre saṃkṣipta adhyayan’, in *Libju-Bhumju* 10: 3-10.

## Kianglaghyn mooie
*Ethnologue report for Wambule
*Wambule : Himalayan Languages Project
*Ynnyd-eggey y Wambule Society of Nepal (वाम्बुले राई समाज, नेपाल)
*Swadesh 100-list for Wambule
*Jean Robert Opgenort er Wambule
Aer Árann

She aer-lhuingys ardjynagh ee **Aer Árann** ny **Aer Arann** as ee bunnit ayns Divlyn, Nerin. T'ee stiurey shirveish skedjalit er 40 bollee er lheh eddyr Nerin, y Rank, as y Reeriaght Unnaneysit. Ta'n ard-vun-ynnyd eck ayns Purt Aeragh Ghivlyn, lesh creeaghyn ec Purt Aeragh Chorkee, Purt Aeragh ny Galliu, as Purt Aeragh Phurt Largey.
Cúil Mhuine

Ta **Cúil Mhuine** (Yernish son "Cooill Hammag"; ) ny valley ayns Coontae Shliggee, Nerin.

## Arraghey
Ta Cúil Mhuine ny lhie magh ass ny raaidyn N4 (Divlyn dys Shliggagh) as N17 (Shliggagh dys Galliu), as eh shaghnit liorish ny raaidyn shen ayns 1992 (yn N17) as ayns 1998 (yn N4). Va'n balley ny chree son traenyn, as tree stashoon traenagh ayn rieau. Myrane lesh yn un stashoon ta faagit - stashoon traenagh Chúil Mhuine, va foshlit er 3 Nollick 1862, er y raad yiarn veih Shliggagh dys Divlyn - va stashoon er y raad yiarn dys Clár Chlainne Mhuiris (y Bollagh Raad Yiarn Sheear) as er y raad yiarn dys Inis Ceithleann.

## Jeeagh er neesht
* Cah Chúil Mhuine
* Rolley baljyn ayns Pobblaght Nerin

## Imraaghyn
An Mullach Mór, Coontae Shliggee

Ta **An Mullach Mór** (Yernish son "Y Mullagh Mooar"; ) ny valley beg ayns Coontae Shliggee, Pobblaght Nerin. Ta enney share er myr kione jurnaa turryssagh, as she yn ard-chowrey t'ayn na'n reayrt aalin er Binn Ghulbain. 

Ta enney er y valley beg chammah myr ynnyd turryssagh Louis Mountbatten, as v'eh ayns shoh raad hooar eh baase, myrane lesh Doreen Knatchbull, Ben Varran Brabourne, Nicholas Knatchbull as y jeigeyr ynnydagh Paul Maxwell, liorish bleaystan ec yn IRA Shallidagh ayns Mee Luanistyn 1979.

## Imraaghyn

## Jeeagh er neesht
* Rolley baljyn as baljyn beggey ayns Pobblaght Nerin
Enmyssey myn-phlanaidyn

Ta **enmyssyn myn-phlanaidyn** formoil nyn gochianglyn earroo-ennymagh ta stiurit ec Laare ny Myn-phlanaidyn, crouw jeh'n Unnaneys Rollageydys Eddyr-Ashoonagh. T'ad ymmydit da planaidyn crivassanagh as corpaneyn beggey ayns Corys ny Greiney lheid as roltagee, agh cha nel eh goaill comaidyn stiagh. T'ad currit er corpane tra ta'n cruinlagh echey shickyrit, as cha nel ad kianglt rish enmyssyn shallidagh, quoi ta currit er corpane tra t'eh feddynit magh.

Ta daa veer ayns enmys formoil na:
* yn earroo, ta livreit dy shendeeagh ayns oardagh y feddyn magh, agh ta livreit nish lurg shickyraghey y chruinlee, cubblit lesh
* yn ennym, quoi ta ny ennym va currit er liorish y fowder, ny, ny s'menckey, yn enmys shallidagh.

She yn co-ordrail na `(earroo) Ennym`, myr sampleyr (90377) Sedna ny . Ta ny h-eddyraishnyssyn lhiggit seose dy mennick nish, myr t'ayns 90377 Sedna, rere tosheeaght y rollageyder ny yn jurnyl. Ayns cliaghtey, ansherb:ee, ta'n earroo ny entreil catalogeagh da corpane ta mie er enney, as ta'n ennym ny yn enmys shallidagh ymmydit ayns ynnyd yn enmys formoil: Sedna, .

## Imraaghyn
N4 (raad ayns Nerin)

Ta'n **N4** ny phreeu-raad ashoonagh ayns Pobblaght Nerin, as t'eh roie veih Divlyn dys sheear hwoaie Nerin as balley Shliggee. Ta'n N6 dys Galliu scarrey veih'n raad shoh ny yei Cionn Átha Gad, as ta'n N5 dys Cashtal y Varrey as Caair ny Mart scarrey veih'n raad ec balley yn Lhongfort. Ta'n raad ny vayr gleashtanagh eddyr Divlyn as Cionn Átha Gad, as ta'n enmys, M4, currit er ec y voayl shen.

## Jeeagh er neesht
* Raaidyn ayns Nerin
* Bayryn gleashtanagh ayns Nerin
* Fo-raad ashoonagh
* Raad ardjynagh
N15 (raad ayns Nerin)

Ta'n **N15** ny phreeu-raad ashoonagh ayns Pobblaght Nerin. T'eh toshiaghey ayns Leffyr, Coontae Ghoon ny Ghoal ayns sheear hwoaie Nerin, as ta'n jerrey echey ayns Shliggagh, Coontae Shliggee. T'eh ny chooid jeh'n Vollagh Atlantagh treealit.

## Jeeagh er neesht
* Raaidyn ayns Nerin
* Bayryn gleashtanagh ayns Nerin
* Fo-raad ashoonagh
* Raad ardjynagh
Newarish

She çhengey Tibetagh-Burmagh ee **Newarish** (**Nepal Bhasa**, **Newah Bhaye**).

### Raaghyn Newarish
:

## Imraaghyn

## Kianglaghyn mooie
*Sandhya Times, Pabyr-naight Nepal Bhasa
*Fockleyr Nepal Bhasa eddyrlhieen
*Fockleyr wiki Nepal Bhasa eddyrlhieen
*Screeuyn Nepal Bhasa (Newari)
*Newar Community Network
The Sligo Champion

Ta ***The Sligo Champion*** ny phabyr naight ynnydagh shiaghtinoil ta skeayllit magh Jecrean ayns Shliggagh, Coontae Shliggee, Pobblaght Nerin. V'eh bunnit 'sy vlein 1836. Ta'n pabyr dellal lesh cooishyn as naight ynnydoil mychione Coontae Shliggee as rinkyn jeh ny coondaeghyn ta mygeayrt - Coontae Lheeahtrim, Ros Comain as Ghoon ny Ghoal. 

Rere yn Audit Bureau of Circulations, va'n lhaihderaght ec y phabyr er 12,108 lhaihderyn 'sy çhiaghtin 'sy traa eddyr y 2 Jerrey Souree as y 30 Mee ny Nollick 2007. Lesh shen, t'eh ny 12oo phabyr naight smoo ennoil ayns Pobblaght Nerin.

## Kianglaghyn mooie
* ''The Sligo Champion'' - ynnyd-eggey oikoil y phabyr
Mannishter Shliggee

Va **Mannishter Shliggee** (Yernish: *Mainistir Shligigh*, Baarle: *Sligo Abbey*), mannishter holtanagh ayns Shliggagh, Nerin, (dy oikoil ta'n ennym Mannishter Ghominicagh Shliggee currit urree) currit er bun 'sy vlein 1253 liorish oardagh ec Maurice Fitzgerald, Barran Uíbh Fhailí. V'ee stroit 'sy vlein 1414 liorish aile, craghit car Caggey Heer Eoin ayns 1595 as reesht ayns 1641 car Irree Magh Ulley. Hie ny freeryn magh ass y vannishter 'sy 18oo eash, agh ren y Çhiarn Palmerston aahroggal er y vannishter ayns ny 1850yn. Ec y traa t'ayn t'ee foshlit da'n phobbyl.

## Jeeagh er neesht
* Rolley mannishteryn as prioraghtyn ayns Coontae Shliggee
Abertawe

She ard-valley as lught-reill unnaneagh ayns Bretyn Yiass eh **Abertawe**.

## Imraaghyn

## Kianglaghyn magh

* Coonseil Coontae as Ard-valley Abertawe
*  (county)
*
Gahrish

She çhengey Tibetagh-Burmagh ee **Gahrish** (**Bunan Lahuli, Boonan, Punan, Poonan, Erankad, Keylong Boli, Bunan**).  T'ee goll er loayrt ayns Himachal Pradesh 'syn Injey.

## Imraaghyn
Kinnaurish

She çhengey Tibetagh-Burmagh ee **Kinnaurish** (**Kinnauri**, **Kanor**, **Koonawur**, **Kunawar**).  T'ee goll er loayrt ayns Kinnaur ayns Himachal Pradesh 'syn Injey.

## Sheenaghtys
### Corocklyn

## Imraaghyn

### Lioaryn

* Grimes, Barbara F. (re.).  (2000).  *Ethnologue: Languages of the world*, (14th ed.).  Dallas, TX: SIL International.  ISBN 1-55671-106-9.  (Eddyrlhieen: http://www.ethnologue.com/).
* Nagano, Yasuhiko; & LaPolla, Randy J. (re.). (2001). *New research on Zhangzhung and related Himalayan languages*. Bon studies 3, Senri ethnological reports 19. Osaka: National Museum of Ethnology.
* Takahashi, Yoshiharu. (2001). A descriptive study of Kinnauri (Pangi dialect): A preliminary report. Ayns Y. Nagano & R. J. LaPolla (re.), *New research on Zhangzhung and related Himalayan languages*. Osaka: National Museum of Ethnology.
Sunamish

She abbyrt jeh'n çhengey Tibetagh-Burmagh Kinnauri ee **Sunamish** (**Sunam**, **Sungam**, **Sungnam**, **Thebor**, **Thebör Skadd**, **Thebarshad**, **Kinnauri**, **Sangnaur**).  T'ee goll er loayrt ayns Kinnaur ayns Himachal Pradesh 'syn Injey, 'sy valley beg çheerey Sunam er lheh.  Ny keayrtyn, t'ad gra dy nee çhengey t'ayn.  

## Imraaghyn
Thangmish

She çhengey Tibetagh-Burmagh ee **Thangmish** (Thangmish: **Thangmi**, Nepaalish: ).  T'ee goll er loayrt ayns Dolakha as Sindhupalcok ayns Nepaal.  T'ee gollrish ny çhengaghyn Kiranti er fa y chorys coardailys breearyn t'eck, agh cha nel ee rere y tuarastyl Kiranti ayns aghtyn elley.  Ta'n mooinjer s'faggys eck Baram, ny çhengey faggys-varroo ta goll er loayrt ayns Gorkha ayns Nepaal veanagh.  Ta co-cheintee eddyr ish as abbyrtyn Newar myrgeddin.

## Imraaghyn
 

## Kianglaghyn çheumooie
*
*
Lepchaish

She çhengey Tibetagh-Burmagh ee **Lepchaish** .  T'ee goll er loayrt ayns Sikkim 'syn Injey ec y sleih Lepcha, chammah's yn Vutaan as Nepaal.  Cha nel rang-oardraghey baghtal eck, agh ta coardailys ayn dy nee çhengey Tibetagh-Burmagh t'ayn.  Ta corys screeuee e hene eck, screeuyn Lepcha ny *Róng*.

## Imraaghyn
 

## Kianglaghyn çheumooie
* 
* 
*
Tshanglaish

She çhengey Tibetagh-Burmagh ee **Tshanglaish** (Tshanglaish: **Tshangla**, Tibetish: ), as ish mastey çhengaghyn smoo yn Vutaan.  T'ee goll er loayrt ayns Pemakö ayns Tibet myrgeddin.  She çhengey ny sleih Sharchop ee, as adsyn pobble smoo yn Vutaan as ard-phobbyl roie-Tibetagh (roie-Dzongkha) Hibet.

## Imraaghyn
 

## Kianglaghyn çheumooie
* 
*
Katakana

She corys screeuee Shapaanagh eh .  She shillabaght t'ayn.  T'eh co-veaghey marish hiragana as kanji.  Ta ymmyd jeant jeh son dy screeu focklyn joarree; myr sampleyr,  **'.  Ta ymmyd jeant jeh elley er son [[arrish-ockleeaght]]; son enmyn oaylleeagh; as son dy chur trimmid er fockle.  Ny keayrtyn, t'ad ry-akin my vees karracteyr loayrt ayns çhengey ny h-abbyrt joarree, ny my vees eh doillee lhaih [[kanji]] ennagh.  Myr sampleyr, ayns  **' ("crackan-oaylleeaght"), t'ad gra dy vel eh doillee lhaih y nah chanji, .  Myr shen, dy mennick, t'ad screeu ** myr  ny , as shen mestey kanji as katakana.

## Cairscreeu
Ny keayrtyn, t'ad aascreeu raaghyn joarree as boayl ny eddyr-phonk () eddyr ny focklyn.  Tra t'ad credjal dy bee enney ec y lhaihder er ny focklyn *gairaigo* shoh, cha vees ad shen y yannoo.  Myr sampleyr, 'sy raa コンピュータゲーム *konpyūta gēmu* ("gamman co-earrooder") ta daa gairaigo mie er enney, as myr shen cha nel eddyr-phonk eddyr oc. 

Ta cairscreeu chatakana beggan anchasley rish cairscreeu hiragana.  Ta hiragana cowraghey breeockle liauyr liorish daa chana, agh ta katakana jannoo ymmyd jeh cowrey lheanaghey breeockle (chōon).  She linney giare eh, colinney rish y teks; t'eh co-chruinnagh lesh yokogaki (teks co-chruinnagh), as pontreilagh lesh tategaki (teks pontreilagh).  Son y chooid smoo, t'eshyn ry-akin ayns eeasaghtyn joarree.  Ta breeocklyn liauyrey ayns focklyn katakanagh Shapaanagh goll er screeu rere'n aght hiraganagh, son y chooid smoo; agh ta lhimmaghyn ayn, myr sampleyr, ローソク(蝋燭 *rōsoku* "cainle").

Ta *tsu* beg (っ), as ad cur *sokuon* er, cowraghey magh corockle cubbylagh, as rōmaji cowraghey shen lioarish corockle dooblagh.  Myr sampleyr, ta'n fockle Baarle "bed" (lhiabbee) goll er screeu myr ベッド (*beddo*).  Ta ymmyd jeant jeh'n *sokuon* son dy heet faggys da sheean neughooghyssagh: t'ad screeu "Bach" myr バッハ (*Bahha*) as "Mach" myr マッハ (*Mahha*).

## Taabyl dy katakana-rōmaji

Ta'n taabyl shoh taishbyney katakana marish y romanaghey Hepburn oc as fockley magh ASE.  Ta katakana as dakuten ny handakuten oc fo ny kana gojūon nyn v'egooish.  Adsyn t'ass ymmyd, t'ad ayns jiarg.  Ta fir ayns gorrym noa, as ymmyd jeant jeusyn son dy screeu focklyn joarree, son y chooid smoo.

:1 Ny katakana ass ymmyd shoh, haink rish ad ayns shiartanse dy lioaryn cho leah as 1873 ( Meiji 6), agh cha row ad goit rish dy cadjin.  
:2 Jiu, taウォ ("wo") ry-akin son y çheean "wo". Y cummey katakana jeh'n chana "wo", ヲ, cha nel ee ry-akin dy mennick, agh ta ymmyd jeant jeh son dy haishbyney yn ayrneen を myr katakana. Dy cadjin, ta'n ayrneen shoh goll er fockley magh myr y kana "o" (オ ayns katakana, お ayns hiragana.
:3 She aagherrid y chanji 箇 t'ayn, as eshyn ny 'ockle rang-oardraghey.

## Imraaghyn
Chantyalish

She çhengey Tibetagh-Burmagh ee **Chantyalish**, ayns y phossan Tamangagh.  T'ee goll er loayrt ayns Nepaal.  She çhengey ny sleih Chantyal ee.  

## Imraaghyn
 

## Kianglaghyn çheumooie
* 
*
Gurungish

Ta **Gurungish** çheet er daa hengey Tibetagh-Burmagh, **Gurungish Heear** (ISO 639-3: gvr) as **Gurungish Hiar** (ISO 639-3: ggn).  T'ad goll er loayrt ayns Nepaal.  She çhengaghyn ny sleih Gurung oc.

## Imraaghyn
 

## Kianglaghyn çheumooie

* 
*
Yn Udmurt

She nane jeh pobblaghtyn y Roosh 'syn Oarpey Hiar ee **yn Udmurt** ny **Pobblaght yn Udmurt**, dy h-oikoil. T'eh coontit myr ayrn jeh Slyst Chonastagh y Volga. She Izhevsk preeu-valley yn Udmurt. Ta  cummal 'sy phobblaght as t'ee mysh  er eaghtyr.

V'ee bunnit myr queiggey hene-reiltagh (derrey 1931 — Votskaya) er 4 Sauin 1920.

## Noteyn

## Imraaghyn
Nereus (carbyd fo-honn)

Ta'n ***Nereus*** ny charbyd fo-honn seyr-obbragh crosh-sheelragh (HROV, sorçh carbyd fo smaght foddey) va troggit ec Undinys Mooir-oaylleeagh Woods Hole (UMWH ny WHOI ayns Baarle). V'eh troggit dys obbyr y yannoo ec diunidyn dys 36,000 trieyn (11,000 m), as v'eh yn cummey echey na jargaght dys ronsaghey y yannoo ayns Challenger Deep, y boayl towshanit s'diuney 'syn 'aarkey dowanagh. Hoshee yn Nemeus er jurnaa dys Challenger Deep ayns Boaldyn 2009, as raink eh dys y vun er 31 Boaldyn, 2009.

## Jeeagh er neesht
* Trieste, y chied vaatey fo-honn fo laue skimmee er roshtyn dys Challenger Deep er 23 Jerrey Geuree 1960
* Kaikō, y vroddag varrey mooar robotagh Hapaanagh, y chied cheayrtagh seyr-obbragh da'n chlash er 24 Mart 1995

## Imraaghyn

## Kianglaghyn mooie
* New Hybrid Deep-sea Vehicle Is Christened Nereus 
* Tuarastyl y BBC er y Nereus
Ard-reihys Nerin, Mean Souree 1927

Haghyr **ard-reihys Yernagh Vean Souree ny bleeaney 1927** er 9 Mean Souree 1927. Hie olteynyn y 5oo Dáil ry-cheilley ec Teach Laighean er 23 Mean Souree nar va Eaghtyrane y Choonseil Slattysagh as Coonseil Slattysagh Steat Seyr Nerin pointit.

Va Fianna Fáil bunnit myr commagh 'sy Dáil 'sy reihys shen, as ad gow magh y chooid smoo jeh cooidjeyderyn y phartee noi-chonaantagh Sinn Féin. Myr eiyrtys er shen, va'n tromlagh ec Cummann na nGaedhael scrysst, as eh jannoo y Dáil giare-heiltagh.

## Eiyrtys

|}
*Reiltys mynlagh crooit ec Cumann na nGaedhael.

## TDyn da'n chied cheayrt
*Patrick Boland
*Andrew Fogarty
*Michael Óg McFadden
*Thomas Mullins
*Matthew O'Reilly

## TDyn magh
*Cornelius Connolly (irrit ass)
*Patrick McFadden (soiag caillt)

## Jeeagh er neesht
* Olteynyn y 5oo Dáil
* Reiltys y 5oo Dáil

## Imraaghyn
Shapaanish

She çhengey Aishanagh ee , as t'ee goll er loayrt 'sy Çhapaan ec 130 millioon dy 'leih, chammah's ayns sheshaghtyn arragher magh. She çhengey gleiynaghey t'ayn, as ish towshit rere mora. Ta corys arrym crampit eck.
 
Ta tree coryssyn screeuee eck: kanji, lesh karracteyryn goit ass Hànzì Sheenagh; kana (hiragana as katakana), daa chorys screeuee shillabagh; as ny keayrtyn, rōmaji, as shen jannoo ymmyd jeh'n abbyrlhit Romanagh son dy screeu Shapaanish. Ta earrooyn Arabagh chammah's earrooyn Sheenagh-Shapaanagh ry-akin.
 
Va cummaght er fockle-hasht Hapaanish ec Sheenish rish 1 500 bleeantyn er y chooid sloo, as myr shen shimmey fockle t'er ny eeasaghey jee. Neayr's anmagh sy 19oo eash ta cummaght hengaghyn Ind-Oarpagh er ve urree myrgeddin, ec Baarle er lheh, agh er coontey kianglaghyn dellal ayns ny 16oo as eashynyn, ec Portiugish as Ollanish myrgeddin.

## Rheam ny Shapaanish
Ga dy vel Shapaanish currit da'n Çhapaan son y chooid smoo, v'ee goll er loayrt ayns buill elley traaghyn dy row, as t'ee ry-chlastyn foast ayns kuse jeu. Tra va Impiraght ny Shapaan gurneil y Chorea, y Taiwaan, rheynn jeh çheer vooar ny Sheen, ny h-Ellanyn Philippeenagh as ellanyn elley, roish as car y Nah Chaggey Dowanagh, v'ad cur er ny cummaltee ynsaghey Shapaanish.

## Stayd oikoil

Ta Shapaanish ny çhengey oikoil 'sy Çhapaan as ayns yn ellan Angaur ayns Palau. She  ny  eh y cummey cadjin eck. Haink rish y cummey shoh ny lurg y  ayns 1868, rere abbyrt Yamanote, as shen ard ooasle ayns Tokyo. Ta'n cummey shoh goll er ynsaghey ayns scoillyn, as t'ee ry-chlastyn er y çhellveeishan as ayns çhaghteraghtyn oikoil. Ta'n art shoh loayrt er  mannagh vel note elley ayn.

Keayrt dy row, va anchaslys eddyr  as . Ta coryssyn grammeydagh er lheh ec y daa as anchaslyssyn 'sy tasht-fockle. Derrey mysh 1900, v'ad screeu Shapaanish liorish , agh neayr's shen ta  er lheeadaghey y chummaght eck. Neayr's ny 1940yn, she  t'ad screeu, agh ta scansh ec  foast bentyn rish shennaghys, lettyraght as shiartanse dy shenn leighyn. Son y chooid smoo rish foddey, she  t'ad loayrt as screeu jiu, agh ny keayrtyn t'ad jannoo ymmyd jeh grammeydys ny focklyn  er son bree ennagh.

## Imraaghyn
Ard-reihys Nerin, 1923

Haghyr **Ard-reihys Yernagh ny bleeaney 1923** er 27 Luanistyn 1923. Hie olteynyn y 4-oo Dáil noa-reiht ry-cheilley ec Teach Laighean er 19 Mean Fouyir nar va Eaghtyrane y Choonseil Slattysagh as Coonseil Slattysagh Steat Seyr Nerin pointit.

## Eiyrtys

|}
*Va reiltys mynlagh crooit ec Cumann na nGaedhael.
Chosney yn chooid smoo jeh ny parteeghyn, dy oltallagh er yn oyr dy row ard-sym olteynys y Dáil mooadit veih 128 dys 153 soiagyn. Va Cumann na nGaedhael jargal reiltys mynlagh y chur er bun er yn oyr nagh row ny soiagyn cosnit ec olteynyn Hinn Féin goit lhieu.

## TDyn da'n chied cheayrt
*Frank Aiken
*Dan Breen
*Margaret Collins-O'Driscoll
*Cornelius Connolly
*Peadar Doyle
*Patrick McFadden
*Paddy Smith

## TDyn magh
* Joseph Whelehan

## Jeeagh er neesht
* Olteynyn y 4oo Dáil
* Reiltys y 4oo Dáil
* Reihys Conaant Yernagh, 1922

## Imraaghyn
Nar-Phuish

She çhengey Tibetagh-Burmagh ee **Nar-Phuish**, as ish goll er loayrt ayns daa valley beg ayns Nepaal, Nar as Phu, 'syn ard Manang ayns Gandaki.

## Sheenaghtys
### Corocklyn

### Breeocklyn
Ta shiaght breeocklyn ec Nar-Phuish:

### Toanyn
Ta kiare toanyn ec Nar-Phuish: ard tuittym, ard rea, injil irree, as injil tuittym.  Ta ny toanyn injil thassaneagh.

## Imraaghyn
 
## Kianglaghyn çheumooie
*
Corockle daa-veillagh

Ta **corockle daa-veillagh** goll er fockle magh liorish y daa veill. Shoh daa-veillee yn Abbyrlhit Sheeanagh Eddyr-ashoonagh:
Reagheydys ny Steatyn Americaanagh

Ta **Reagheydys ny Steatyn Americaanagh** (Baarle: *Organization of American States*, Frangish: *Organisation des États Américains*, Portiugish: *Organização dos Estados Americanos*, Spaainish: *Organización de los Estados Americanos*) ny **RSA**, ny **OAS** as Baarle, ny **OEA** myr t'ayns ny çhengaghyn elley, ny reagheydys eddyr-ashoonagh, lesh y kione-cherroo echey ayns Washington, D.C. ayns ny Steatyn Unnaneysit. T'ad ny h-olteynyn ayn na ny 35 çheeraghyn seyrey ayns mooar-rheynn America.
Commishoon Eaghtyraneagh (Nerin)

Ta'n **Commishoon Eaghtyraneagh** (Baarle: *Presidential Commission*, Yernish: *Coimisiún na hUachtaránachta*) ny lhiass-eaghtyraneys çhymsagh jeh Nerin.

## Olteynys
Ta tree olteynyn shirveish er y Chommishoon Eaghtyraneagh.

* Ard-Vriw – Eaghtyrane ny Quaiyl Eaghtyragh
* Ceann Comhairle – Loayreyder Dáil Éireann
* Cathaoirleach – Caairliagh Heanad Éireann

## Cummaghtyn
Ta'n Commishoon Eaghtyraneagh cooilleeney dagh currym as cair jeh oik Eaghtyrane Nerin:
* tra ta'n eaghtyraneys follym rere baase, irree ass ny cassid as 'syn eddyr-reill eddyr jerrey traa oik un eaghtyrane as cur ayns oik y nah eaghtyrane. (Ta traa oik eaghtyrane Nerin goaill jerrey er y laa **roish** cur ayns oik yn eiyrtyssagh echey); ny
* tra nagh vel yn eaghtyrane roie ry-gheddyn (m.s. ass y çheer, asslayntagh, goaill greme er aght alley) ny tra nagh vel eh arryltagh yn obbyr echey y yannoo (tra ta'n eaghtyrane "jiooldey" un churrym ny chair y chooilleeney). 

Jeeagh er Eaghtyrane Nerin ry hoi cummaghtyn as cairyn yn Eaghtyrane.

## Bun
Va'n Commishoon Eaghtyraneagh currit er bun ayns Bunraght Nerin ny bleeaney 1937. V'eh ymmydit da'n chied cheayrt eddyr Mee ny Nollick 1937, nar haink y Vunraght ayns bree, as Mean Souree 1938, nar va'n chied Eaghtyrane currit ayns oik. Ec y toshiaght, er yn oyr nagh row yn shannad Yernagh currit er bun as reiht, va'n soiag er y Chommishoon va kiarit da Cathaoirleach Heanad Éireann lhieenit ec Eaghtyrane yn Ard-whaiyl fo Kiarailyn Neuveayn ny Bunraght.

## Olteynyn y Chommishoon Eaghtyraneagh myr Eaghtyrane Nerin shallidagh
### 1937&ndash;38

### 1974

### 1976

### 1997

## Jeeagh er neesht
* Coonseil y Steat
* Seal oikoil Eaghtyrane Nerin
Laare-Studeyrys Manninagh

She **Laare-Studeyrys Manninagh** (Baarle: *Centre for Manx Studies*) preeu-laare er Ellan Vannin ry hoi studeyrys er cooishyn bentyn rish Mannin, y Ghaelg, as cultoor as shennaghys Vannin. T'eh ny unnid acadoil jeh chooid Scoill ny Shenndaaleeaght, ny Classicee, as ny h-Egyptoaylleeaght ayns Ollooscoill Lerphoyll as t'eh soit ayns Doolish. T'eh stiurit liorish bing lesh reihdee ass ny tree co-heshaghtyn, Eiraght Ashoonagh Vannin, Ollooscoil Lerphoyll, as Rheynn Ynsee Vannin. Va'n laare currit er bun 'sy vlein 1992 dys scollagyn fo-cheimee as eear-cheimee y ynsaghey, dys ronsey shenndaaleeagh, cultooragh, çhymmyltaghtoil, as shendeeagh jeh scansh eddyr-ashoonagh y stiurey, as dys enney eddyr-ashoonagh jeh Mannin ayns ny bun-chooishyn shoh y chur er oai.

## Kianglaghyn mooie
* Laare-Studeyrys Manninagh - Ynnyd-eggey oikoil y Laare 
* Studeyrys Manninagh - Jurnyl-L jeh Studeyryssyn Manninagh
Corockle meill-eeacklagh

Ta **corockle meill-eeacklagh** goll er fockley magh liorish y veill sinshley as ny feeacklyn syrdjey. 
Shoh meill-eeacklee yn Abbyrlhit Sheeanagh Eddyr-ashoonagh:

# Cha nee y red cheddin as y corockle affricaid daa-veillagh-veill-eeacklagh Germaanishagh t'ayn; ta p daa-veillagh ec toshiaght yn affricaid shen, agh ta p̪ meill-eeacklagh ec y fer shoh.
# Ayns shiartanse dy h-abbyrtyn.
Corockle feeacklagh

Ta **corockle feeacklagh** goll er fockley magh liorish y çhengey bentyn da ny feeacklyn s'ardjey. 
Shoh feeacklee yn Abbyrlhit Sheeanagh Eddyr-ashoonagh:
Yn Walloon

She ard ayns jiass y Velg ee **yn Walloon** (, , , ). T'ee coontit mastey ny tree ardjyn 'sy Velg, cur liorish y Flandyryn as y Vrussyl. She Frangish çhengey yn ard, ga dy vel mynlee elley ayn ta loayrt Flandrynish, Germaanish, Walloonish, as Lucsemburgish. Ta'n ard jannoo seose 31% jeh pobble y çheer as 55% jeh eaghtyr y Velg.

She Namur preeu-valley yn ard.

## Imraaghyn

## Kianglaghyn magh

* www.wallonie.be
* Losteeagh 'sy Walloon
* Turrysid 'sy Walloon
Corockle cooyl-eeacklagh

Ta **corockle cooyl-eeacklagh** goll er fockley magh liorish y çhengey faggys da ny bentyn da'n dreeym cooyl-eeacklagh.
Shoh cooyl-eeacklee yn Abbyrlhit Sheeanagh Eddyr-ashoonagh:
Goursez Vreizh

She **Goursez Vreizh** ny **Gorsedd ny Britaan** gorsedd ashoonagh ny Britaan. Dy mennick, ta çhaghteryn goll dys y feailley veih'n gorsedd Bretnagh as veih Gorseth Kernow 'sy Chorn.

## Shennaghys

V'eh Théodore Hersart de la Villemarqué (1815-1895) y chied Vretnagh dy ve lhiggit stiagh liorish Gorsedd Vretin. Ghow eh yn ennym bardagh 'Hersart Kervaker'. Chur eh “Braaraghys Bardyn ny Britaan” (Breuriez Breiz) er bun agh cha row yn eiyrtys er leeideil dys crooaght Ghorsedd.

* 1838: Va La Villemarqué, Auguste Brizeux as Jean-François Le Gonidec doltit myr olteynyn onnoragh jeh Cymdeithas Cymreigyddion y Fenny.
 
* 1843 (ny 1857, cha nel feanish shickyr ayn): chur La Villemarqué *Breuriez-Breiz* (Braaraghys ny Britaan) er bun, as y gastid echey lhiettalit fo currymyn ellynyn as çhengoaylleeaght.
 
* 1867: hie çhaghterys Bretnagh beg dys y Chohionnal Celtiagh eddyr-ashoonagh.

* 16 Luanistyn, 1898: bunneeaght Unnaneys Ardjynagh ny Britaan (l’Union régionaliste bretonne ny URB). 

* 1899: va failt currit er çhaghterys Bretnagh va jeant seose jeh feed feallee ec Gorsedd Vretin dys cree phossan Bretnagh y yannoo (toyrt y chliwe dys Artur). Va ny goaldee jeant nyn oohee, agh cha row ad lhiggit stiagh dy slane.

* 1 Mean Fouyir, 1900: hie yn çhionnal co-yantyssagh ry cheilley ayns thie oastagh la Veuve Le Falc’her ayns Gwengamp. Haink er Jean Fustec (fo'n ennym bardagh “Yann ab Gwilherm”; “Lemenik” ny s'anmey) dy ve ny chied ard-druai jeh “Gorsedd ny Bretyn Beg”. 

* 23 Sauin, 1908: va sheshaght vardagh Vretnagh fogrit magh dy oikoil fo'n enmys "Gorsedd Barzed Gourenez Breiz Izel" (Gorsedd Bardyn Lieh-innys ny Britaan).

* 1936: crooaght y phossan noa-phaganagh Kredenn Geltiek Hollvedel rere scarrey veih cheilley.
 
She "Breudeuriezh Drouized, Barzhed hag Ovizion Breizh" (Braaraghys Druaiyn, Bardyn, as Oohee ny Britaan) yn ennym oikoil roie ta currit er.

## Druaiyn Mooarey

* Yann ar Fusteg veih 1900 derrey 1903.
* Erwan Bertou (aka Kaledvoulc'h) veih 1904 derrey 1932.
* Frañsez Jaffrennou veih 1933 derrey 1955.
* Per Loisel-Eostig Sarzhaw veih 1956 derrey 1980.
* Gwenc'hlan ar Skouezeg veih 1981 derrey 2008.
* Per-Vari Kerloc'h veih 2008

## Imraaghyn

## Kianglaghyn mooie
* Goursez Vreizh 
* Gorsedd ny Britaan 2002
Diwan (scoill)

Ta'n **diwan** (focklit magh myr , *[[sheel]]* ayns Britaanish) ny chumraagys jeh scoillyn Britaanish 'sy Vritaan, y Rank. Va ny scoillyn bunnit 'sy vlein 1977, as t'ad lhiggey da ny scollagyn Frangish as Britaanish y gynsaghey trooid thummey ayns ny çhengaghyn shen. Va eie ny diwanyn tayrn stiagh ennal gleashaght ny *[[Gaelscoileanna]]* ayns Nerin, ny gleashaght ny *[[Ikastola|Ikastolak]]* 'sy Çheer Vascagh, as gleashaght ny *Ysgolion Meithrin* ayns Bretyn.

As ny paitçhyn eddyr daa as shey bleeantyn d'eash, she Britaanish çhengey ynrican ynsee. Veih shiaght bleeantyn as lieh d'eash, ta'n Rangish currit stiagh 'sy vrastylyn er feie daa as ny 26 ooryn scoill. Tra t'ad jeih bleeantyn d'eash, ta'n Rangish (6 ooryn ass 23) ynsit er keim cheddin as ta'n Vritaanish ynsit. Ta'n skeim shen freilt 'sy cholaashtey, agh erskyn shen, ta Baarle ry ynsee ayn myrane lesh reih ass y Spaainish as y Ghermaanish.

## Shennaghys
Va'n chied diwan currit er bun ec paarantyn ennagh 'sy vlein 1977 ayns Lambaol-Gwitalmeze faggys da Brest, er yn oyr nagh row ny scoillyn steat laaraghey aarloo failt y chur er y Vritaanish 'sy choorse scoill. Chur ad shamyr chlienney er bun ec y toshiaght, as va'n chied vunscoill currit er bun ny yei 'sy vlein 1980. Va'n chied chollège currit er bun 'sy vlein 1988, as y chied lycée ayns 1994.

'Sy vlein 2003-2004 va 2,761 scollagyn ayns diwanyn er feie ny Britaan ec dagh keim veih'n roie-scoill dys y *[[Baccalauréat|Vaccalauréat]]*. Doshil roie-scoill Diwan ayns Paarys ayns Mee Vean Fouyir ny bleeaney 2004. Ec toshiaght ny bleeaney acadoil 2007, va'n ghleashaght goaill stiagh 35 bunscoillyn.

Va 30oo feailley bleeaney ny Diwanyn kelloorit er feie ny Britaan as va Ar Redadeg ("Y Ratçhal"), ratçhal gyn stad trooid y Vritaan as eh pohlldey ynsagh ny Britaanish ayns scoillyn, currit er bun.

## Jeeagh er neesht
* Bunscoill Ghaelgagh - ynsagh cosoylagh trooid y Ghaelg ec keim ny bunscoill 
* Gaelscoileanna - ynsagh cosoylagh trooid y Yernish
* Ikastolak - ynsagh cosoylagh trooid y Vascish
* Ysgolion Meithrin - ynsagh cosoylagh trooid y Vretnish

## Imraaghyn

## Kianglaghyn mooie
*   Ynnyd-eggey ny Diwanyn
* Caslys çheerey ta taishbyney Diwanyn
Corockle lurg-chooyleeacklagh

Ta **corockle lurg-chooyleeacklagh** goll er fockley magh liorish y çhengey faggys da ny bentyn da cooyl y ghreeym cooyl-eeacklagh, agh cha nel eh cho foddey erash as y clea.
Nyn mast'oc, ta ny corocklyn cleaoil-chooyl-eeacklagh ry-akin heose.  Ta daa horçh elley, ny corocklyn cooyl-chroymmit as corocklyn cooyl-eeacklagh-chleaoil lurg-chooyleeacklagh rere fockley magh, agh ta collooghyn nyn hene oc 'sy taabyl ASE.  She cummey ny çhengey ta eddyrscarrey oc veih y cheilley:

Coadan:Palatoalveolar fricative.png|Screebee cleaoil-chooyl-eeacklagh 
Coadan:Alveolopalatal fricative.svg|Screebee cooyl-eeacklagh-chleaoil 
Coadan:Retroflex.png|Screebee cooyl-chroymmit 

Shoh lurg-chooyleeacklee yn Abbyrlhit Sheeanagh Eddyr-ashoonagh:
Loch Gile

Ta **Loch Gile** (Baarle: *Lough Gill*) ny logh awiney ta ny lhie da'n chooid smoo ayns Coontae Shliggee, agh ayns ayrn ayns Coontae Lheeahtrim, Nerin. T'eh mygeayrt 8 km er lhiurid as 2 km er lheead, as t'eh lhiggey stiagh 'sy Gharbhóg faggys da Balley Shliggee. Ta'n logh cruinnit lesh cruink cheylljagh as t'eh ny logh ennoil da arreyderyn eeanlee. Ta Cashtal Parke jeeaghyn magh er y logh as eh ny lhie er çheu hwoaie yn logh ayns Coontae Lheeahtrim. Va'n cashtal troggit ayns ny 1600yn liorish y Chaptan Robert Parke er boayl eear-doon clein Uí Ruairc. Ta'n logh goaill stiagh mygeayrt 20 ellanyn, lheid as yn ellan scanshoil Inis Fraoigh.

## Imraaghyn

## Jeeagh er neesht

*Rolley loghyn ayns Nerin
Colleish-Ollooscoill, Ellan Vannin

Ta **Colleish-Ollooscoill, Ellan Vannin** ny laare ynsee s'yrjey as s'odjey ayns Mannin. Ta'n ollooscoill ny shassoo er Raad Homefield ayns Doolish as t'ee jeeaghyn magh er Baie Ghoolish. Ta'n ollooscoill goaill feeaghyn ashoonagh ass Rheynn Ynsee Vannin. Ta'n ollooscoill stiurey ram coorseyn er dagh keim acadoil as t'ee garral coorseyn ynsee s'odjey ayns co-whingaghey lesh shiartanse d'ollooscoillyn as colleishyn Goaldagh lheid as Ollooscoil ny Shaayr, Ollooscoill John Moores Lerphoyll, Scoill Dellal Eddyr-ashoonagh Vannin, Ollooscoill Volton as undinyssyn elley.

She **Scoill Ellyn Ghoolish** v'ee ec toshiaght yn ollooscoill, ayns 1880. 'Sy 20oo cheead, va Buird Ynsee ny h-Ellan garral coorseyn oie, goaill stiagh sheanse, dellal, ynsaghey çhaghnoil as lettyraght, as eisht farrys-thie, lhongeydys as çhaghnoaylleeaght. Rish ny 1930yn dynsee ad 'sy laa myrgeddin. Rish Slattys Ynsee 1944, haink y scoill dy ve **Scoill Çhaghnoaylleeaght, Ellyn as Keirdey** ayns 1947, as eisht **Colleish son Ynsagh Sodjey** ayns 1960. Rish ny 1970yn, scugh ee voish Straid y Çhiarn dys Raad Homefield. Ayns 1991 daaenmys ad ish myr **Colleish Ellan Vannin**. Ayns 2012, chovesht ee marish Scoill Dellal Eddyrashoonagh Ellan Vannin, myr Colleish Ellan Vannin son Ynsagh Sodjey as Syrjey. Voish 1 Averil 2016, ta'n cholleish goll er enney myr Colleish-Ollooscoill, Ellan Vannin.

## Imraaghyn

## Kianglaghyn magh
* Ynnyd-eggey oikoil yn Ollooscoill
İstanbul

She **İstanbul** ny **Istanbul** (Turkish: *İstanbul*; dy shendeeagh ***[[Baisantium]]*** as ***[[Constantinople]]***) y balley smoo 'sy Turkee, y feer-ard-valley smoo as y nah ard moirvaljagh 'syn Oarpey, as y kiarroo feer-ard-valley smoo 'sy theihll lesh 12.6 villioon cummaltee. Ta İstanbul ny mooar-valley, myrane lesh laare cultooragh as argidoil ny Turkee. Ta'n balley coodaghey 27 slystyn jeh Queiggey İstanbul. T'eh ny lhie er Keyllys y Vospherus as t'eh combaasey yn phurt najooragh ta enmyssit myr y Chorn Airhey, ayns sheear hwoaie ny çheerey. T'eh sheeyney magh harrish çheughyn Oarpagh (Thrace) as Aishanagh (Anatolia) y Vospherus, as lesh shen, t'eh ny un ard-valley ta ny lhie er daa vooar-rheynn.

Ayns shennaghys foddey yn valley, v'eh ny phreeu-valley er yn Impiraght Raueagh (330-395), yn Impiraght Raueagh Hiar (Vaisantagh) (395-1204 as 1261-1453), yn Impiraght Ladjynagh (1204-1261), as yn Impiraght Hurkagh (1453-1922). Va'n balley reiht myr Co-Phreeu-valley Oarpagh ry hoi Cultoor da'n vlein 2010. Va ny h-ardjyn shendeeagh jeh'n valley currit er Rolley Eiraght ny Cruinney jeh chooid UNESCO 'sy vlein 1985.

## Imraaghyn

## Kianglaghyn magh

*
Corockle cooyl-chroymmit

Ta **corockle cooyl-chroymmit** goll er fockley magh as y çhengey bentyn da'n charbad eddyr y dreeym cooyl-eeacklagh as y clea.

Shoh corocklyn cooyl-chroymmit yn Abbyrlhit Sheeanagh Eddyr-ashoonagh:
Corockle cleaoil

Ta **corockle cleaoil** goll er fockley magh as corp y hengey bentyn da'n chlea. My ta baare y hengey cassey cooyl rish y chlea, shen corockle cleaoil.

Ta'n cleaoil smoo cadjin y faggyssaght , as ish mastey jeih corocklyn smoo cadjin y teihill.  Ta'n stronnagh  feer chadjin myrgeddin, as eshyn ry-chlashtyn ayns mysh 35% jeh çhengaghyn y teihill.

Shoh corocklyn cleaoil yn Abbyrlhit Sheeanagh Eddyr-ashoonagh:

## Imraaghyn